《水调歌头 其二 清秋饮南楼呈范宣抚》
宋代·王质

细数十年梦，十处过清秋。今年清梦，还在黄鹤旧楼头。

老子个清不浅，此会天教重见，今古一南楼。星汉淡无色，玉锦倚空浮。

带秦烟，萦楚雾，熨江流。关河离合南北，依旧照清愁。

想见姮娥冷笑，笑我归来霜鬓，空敝黑貂裘。把酒问清影，肯去伴沧洲。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。